Madeleine Albright
Madeleine Jana Korbel Albright (rođena kao Marie Jana Korbelová; 15. maj 1937 – 23. mart 2022) bila je američka političarka jevrejskog porijekla koja je bila 64. državni sekretar SAD-a i prva žena na tom položaju u historiji SAD-a. Na položaju državnog sekretara je naslijedila Warrena Christophera 23. januara 1997. godine. Nakon Albright na mjesto državnog sekretara imenovan je Colin Powell 20. januara 2001. godine. Bila je članica Demokratske stranke. Albright je služila u mandatu predsjednika Billa Clintona. Imala je titulu doktora nauka na Univerzitetu Columbia, a dobila je i brojne nagrade i priznanja. Predsjednik Barack Obama je Albright dodijelio predsjedničku medalju za slobodu u maju 2012. godine. Tečno je govorila brojne jezike, pored engleskog još francuski, ruski, češki, poljski i srpskohrvatski.